সকালে কিছুটা সুষ্ঠ ও শান্তিপূর্ন পরিবেশে ভোট গ্রহন শুরু হলেও বেলা ১১ টার দিকে শুরু হয় মূলত কেন্দ্র দখলের কাজ। ভোট কেন্দ্র গুলোতে বিপুল পরিমাণে ভোটারের উপস্থিতি থাকলেও দীর্ঘ সময় লাইনে দাড়িয়েও অনেকে ভোট দিতে পারেনি বলে অভিযোগ পাওয়া গেছে। উপজেলার সুন্দরপুর ইউনিয়নের কাজিরখীল মাদরাসা ও এক্কুলিয়া সরকারী প্রাথমিক বিদ্যালয় কেন্দ্রে ব্যালট বক্স ছিনতাইয়ের চেষ্টা করে সরকারী দলের সমর্থকরা। এসময় পুলিশের গুলিতে হোসনেয়ারা (৩৮) ও জোসনা (৩৫) আহত হন। পরিস্থিতি নিয়ন্ত্রনে পুলিশ ৩৬ রাউন্ড ফাঁকা গুলি করে।